Diari Oficial de la Generalitat Valenciana


Sumari del DOGV 1867, del 22-09-1992 (1992/825918)

ORDRE de 31 d'agost de 1992, de la Conselleria d'Agricultura i Pesca, per la qual disposa ajudes a les explotacions agràries afectades per la sequera.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/08/31/(1)/dof/vci/html**

### Dades del document

Número de DOGV
:   1867

Data del DOGV
:   22-09-1992

Secció del DOGV
:   DISPOSICIONS GENERALS

Número del document
:   1992/825918


Data del document
:   31-08-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 31 d'agost de 1992, de la Conselleria d'Agricultura i Pesca, per la qual disposa ajudes a les explotacions agràries afectades per la sequera.  
La situació actual existent en una part de les explotacions .agràries de la Comunitat Valenciana, com a conseqüència de la prolongada sequera que les condicions climatològiques adverses han provocat, fa necessària l'adopció de mesures de suport econòmic als agricultors i ramaders més afectats.  
Les condicions meteorològiques han afectat de manera especial determinats col·lectius d'agricultors cerealistes que, havent-se emparat a les assegurances agràries, no han assolit, per causa de la intensa sequera, les condicions necessàries per a optar als beneficis de cobriment.  
D'una altra banda, la ramaderia, com que no disposa de sistemes de protecció contra aquestes situacions, s'ha vist obligada a realitzar desembossaments extraordinaris per a l'alimentació del ramat.  
En virtut d'açò, a proposta del Director General de Producció i Indústries Agràries, i en ús de les atribucions que tinc conferides,  
ORDENE  
Article primer  
La Conselleria d'Agricultura i Pesca concedirà ajudes econòmiques als titulars d'explotacions agrícoles i ramaderes que haguessen resultat greument afectades per la sequera de 1992, amb les condicions i operativa que s'estableixen en aquesta ordre.  
Article segon  
Les ajudes consistiran en subvencions a forts perdut i es concediran als titulars d'explotacions situades a les zones que més avant es detallen, en els següents casos:  
a) Explotacions agrícoles sembrades de cereals d'hivern en secà, el percentatge de danys del qual supose una pèrdua igual o superior al 50% de la producció normal, incloses dins el Pla d'Assegurances Agràries Combinades, en la línia de l'Assegurança Combinada de Pedra i Incendis.  
També s'auxiliaran aquelles explotacions que, havent subscrit l'Assegurança Integral de Cereals, haguessen quedat excloses de les garanties per la deficient o inexistent brotada de la sembra.  
b) Explotacions ramaderes extensives, situades en zones els recursos de past de les quals hagen patit una minva igual o superior al 50% com a conseqüència de la sequera patida en la primavera de 1992.  
Article tercer  
Als efectes d'aquesta ordre es consideraran afectades, en els percentatges establerts en l'article anterior, les següents zones: l'Alt Palància, els Serrans, Requena-Utiel, el Racó d'Ademús i la Vall de Aiora.  
Excepcionalment, també podran admetre's com a afectades explotacions aïllades situades en altres zones no compreses en la relació anterior.  
Article quart  
L'import de l'ajuda puja a:  
a) Explotacions agrícoles: 10.000 pessetes per hectàrea de cereal d'hivern en secà, amb un límit de 200.000 pessetes per beneficiari.  
b) Explotacions ramaderes.- el 30% de les despeses efectuades, i degudament justificades, en la compra d'aliments o lloguer de pastures en altres comunitats autònomes entre els mesos de març i maig de 1992, amb un límit de 200 pessetes per cap en oví i cabrum, i 800 pessetes en boví de carn, i sense superar la xifra de caps beneficiats per les primes de la CEE en la campanya de 1992.  
Article cinquè  
Quedarà exclosa de les ajudes, en el cas d'explotacions agrícoles, la superfície que s'haja acollit a l'Assegurança Integral de Cereals d'Hivern, amb l'excepció relativa a la brotada a què s'ha fet referència en l'article segon; i en les explotacions ramaderes s'exclouen les despeses de lloguer de pasturatges en altres comunitats autònomes, quan el ramader realitze la transhumància tradicionalment i així ho hagués manifestat en les sol·licituds de les primes.  
Article sisé  
L'import de les subvencions que es concediran ascendirà a 40 milions de pessetes per a les explotacions agràries i 20 milions per a les ramaderes amb càrrec a la línia 317.40.902.332.59 del pressupost de la Generalitat Valenciana per a 1992. Si la quantia resultant de les ajudes aprovades superàs els totals establerts, es procedirà a un prorrateig entre les sol·licituds amb dret a subvenció.  
Article seté  
Les sol·licitud s per a obtenir aquestes ajudes es presentaran en les agències comarcals d'Extensió Agrària i en els serveis territorials de la Conselleria d'Agricultura i Pesca fins al dia 10 d'octubre de 1992, en els impresos editats amb aquesta finalitat. El Director General de Producció i Indústries Agràries resoldrà sobre la seua concessió o denegació.  
Article vuitè  
A les sol·licituds caldrà adjuntar amb caràcter general: fotocòpia del NIF i certificat d'entitat bancària de titularitat del compte corrent o llibreta on es desitja el pagament de la subvenció.  
A més a més, s'hi adjuntaran els següents documents: a) Explotacions agrícoles: fotocòpia de la pòlissa corresponent a la campanya 92 de l'Assegurança Combinada de Pedra i Incendi, i la justificació suficient que l?explotació en concret ha patit danys superiors al 50% de la producció normal.  
b) Explotacions ramaderes: cartilla ramadera actualitzada i factures que justifiquen la compra de pinsos o el lloguer de pasturatges.  
DISPOSICIONS FINALS  
Primera  
Es faculta el Director General de Producció i Indústries Agràries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 31 d'agost de 1992.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI